GiliGold/VAD_KnessetCorpus huggingface dataset:
זבולון אורלב: למה לא באה היועצת המשפטית?
זבולון אורלב: ממש לא בסדר.
עמיר נאור: היא בחופשת לידה.
זבולון אורלב: עם כל הכבוד, אנחנו מדברים פה באמת בדברים שקשורים בהצלת חיים.
רחל רותם: היועצת שלנו הגיעה.
רחל רותם: היועצת המשפטית של משרד התחבורה קבעה שאם יוסיפו בתקנה: תלמיד שעבר הסמכה של משטרת ישראל.
רחל רותם: ואז משטרת ישראל אמרה, והיא עדיין אומרת, שהיא לא מוכנה שזה מה שיהיה כתוב.
זבולון אורלב: זה נכון?
ניצב משנה אודי אפרת: אמת ויציב.
ניצב משנה אודי אפרת: משום שאנחנו לא אחראים על החינוך, או על ההסמכה של הילדים.
ניצב משנה אודי אפרת: אנחנו עושים את זה מתוך מודעות, מתוך חשיבות, במשך כ40- שנה.
ניצב משנה אודי אפרת: לא אחריות שלנו, לא התפקיד שלנו, אנחנו ממשיכים ומבצעים את זה, ונכון לרגע זה אנחנו נמשיך ונעבוד.
ניצב משנה אודי אפרת: ביום מן הימים יחליט מישהו - וזה אולי השר, אולי ראש האגף -
זבולון אורלב: לא לא, אני רואה שבלי חקיקה ראשית - כל אחד משחק פה ראש קטן - סליחה שאני אומר לכם בבוטות - זאת פחדנות, זאת רשלנות, זה בריחה מאחריות.
ניצב משנה אודי אפרת: סליחה, זה לא האחריות שלנו לחנך את הילדים.
זבולון אורלב: אדוני תסלח לי, זה כן אחריותך.
זבולון אורלב: מי יחנך אותם לזהירות בדרכים?
זבולון אורלב: יש לך 35 שוטרות, שיתנו להם תעודות ויסמיכו.
ניצב משנה אודי אפרת: זה לא תפקידה של המשטרה לחנך וללמד אדוני.
זבולון אורלב: למורים אין התמחות בנושא הזה, בשביל זה יש שוטרים.
ניצב משנה אודי אפרת: לנו אין התמחות באיך ללמד ילדים, זה בדיוק אותו דבר.
זבולון אורלב: אתה לא צריך ללמד.
ניצב משנה אודי אפרת: המורים ילמדו את החומר של זהירות בדרכים, או שאנחנו נלמד איך לדבר עם ילדים?
ניצב משנה אודי אפרת: אנחנו איננו יודעים לדבר עם ילדים, זה לא תפקידנו.
זבולון אורלב: מי נותן להם את התעודה?
רחל רותם: החתימה היא של השוטרת
ניצב משנה אודי אפרת: שוטרת ומנהל, חתימה משותפת של השוטרת ושל המנהל.
זבולון אורלב: נכון, תדרשו ששוטרת שלכם - היא לא יודעת ללמד?
זבולון אורלב: היא תבחן אותם.
זבולון אורלב: תגידו אתם מה ילד צריך לדעת כדי שאתם תסכימו, תבחנו אותו, ואותם ילדים יוכלו - אני לא מבין את זה.
ניצב משנה אודי אפרת: סליחה, זה לא אחריות של המשטרה לחנך וללמד.
זבולון אורלב: אל תלמד - תבחן.
רחל רותם: הילדים פועלים ברחוב, מורה לא יכול
זבולון אורלב: אתה מבין, מר אודי אפרת, למה אתם מובילים?
ניצב משנה אודי אפרת: אני מבין, אבל
זבולון אורלב: מי יישא באחריות?
ניצב משנה אודי אפרת: אינני יודע, אבל אני לא אחראי על התלמידים, או על ההכשרה, או על ההשכלה שלהם.
ניצב משנה אודי אפרת: אנחנו אחראים על האכיפה בדרכים, לא על הדברים האלה.
זבולון אורלב: אני אומר לך שהדברים האלה לא מקובלים עלי ואני חושב שאתם מחטיאים ועושים דבר חמור מאד בבריחה מאחריות.
זבולון אורלב: אין גורם ממלכתי שייקח אחריות על העניין.
זבולון אורלב: רק משטרת ישראל יכולה לקחת אחריות על בחינת הילד, האם הילדים עומדים באמות המידה והוכשרו - אתם לא יכולים להגיד: אנחנו לא אחראים לזה.
זבולון אורלב: אז מי אחראי לזה?
זבולון אורלב: רק אתם אחראים לזה.
זבולון אורלב: כמו שאמרתי למנהלים: רק הם אחראים.
זבולון אורלב: יש לכל אדם איזה שהיא אחריות.
זבולון אורלב: בשביל מה קיימת משטרת ישראל?
זבולון אורלב: זו הזרוע הממלכתית - ואני אומר לכם שוב, הרי כל הסיפור הזה הוא שערורייה של הפקרת ילדים.
זבולון אורלב: לצערי אני אומר לכם, יש לכם גם חלק בעניין הזה, בזה ששנתיים ימים אנחנו מסתובבים סביב עצמנו וכל אחד בורח מאחריות.
זבולון אורלב: אנחנו מפקירים את הילדים, זה מה שקורה.
זבולון אורלב: אני אומר את זה בגלוי - הם מחזיקים שלטי דמה ולכם גם יש אחריות.
זבולון אורלב: מה אתה רוצה שנעשה?
זבולון אורלב: אני שואל אותך, מה צריך לעשות כדי שיהיה תמרור חוקי?
זבולון אורלב: אתה אומר לי עכשיו ללכת לעשות חקיקה ראשית.
ניצב משנה אודי אפרת: לא, אני לא אומר את זה.
זבולון אורלב: אני עכשיו מנחה את היועצת המשפטית שלנו, אנחנו נכין חוק של משמרות הזה"ב - אני לא רואה אפשרות אחרת.
זבולון אורלב: נסדיר את העניין של המנהלים, נסדיר את החובה שבכל בית ספר יהיו משמרות זה"ב, נכריע מי אחראי על מה, נסדיר את זה - לצערי הממשלה רשלנית, מתעסקים בזה 3 משרדי ממשלה, לא מסוגלים לפתור את הבעיה הזאת שנתיים ימים, לא את השלט, לא את עניין אחריות המנהלים - לצערי, אני אומר לצערי.
זבולון אורלב: כולם מסכימים שזה שירות מציל חיים, ואני אומר: זה הפך להיות הפקרת חיים.
ניצב משנה אודי אפרת: אני רק מבקש לתקן, זה לא שנתיים ימים.
ניצב משנה אודי אפרת: משטרת ישראל במשך 40 שנה טוענת שזה לא חוקי ולא תקין ואין מושיע.
זבולון אורלב: אבל התפקיד שלכם הוא לא רק להגיד שזה לא חוקי, התפקיד שלכם גם לתרום למאמץ שזה יהיה חוקי.
ניצב משנה אודי אפרת: משך 40 שנה אנחנו עומדים ועושים את העבודה הזו.
זבולון אורלב: תגיד לי, אתה יכול לגייס את התלמיד הזה למשמר האזרחי?
זבולון אורלב: יש משא"ז תנועה, ראיתי.
זבולון אורלב: שיהיו משא"ז תנועה.
ניצב משנה אודי אפרת: מגיל מסוים.
זבולון אורלב: אז תשנה את החוק שאפשר לגייס גם בגיל 10.
ניצב משנה אודי אפרת: אני לא בטוח שאני רוצה שילד בגיל 10 יהיו לו סמכויות של שוטר.
זבולון אורלב: אז תקטין את הסמכויות שלו, שיוכל רק להיות במשמרות זהירות בדרכים.
ניצב משנה אודי אפרת: בין שנינו, לא אני המחוקק.
זבולון אורלב: לא, תסלח לי, אתה צריך להציע ללשכה המשפטית שלכם, אתם ממשלה.
ניצב משנה אודי אפרת: אני לא חושב שזה יהיה נכון ולכן אני לא אעשה את זה.
זבולון אורלב: מה לא יהיה נכון?
ניצב משנה אודי אפרת: שילד בן 10 תהיה לו איזה שהיא סמכות חוקית כזו או אחרת.
זבולון אורלב: אתה לא רוצה שתהיה לו סמכות חוקית להניף את השלט?
ניצב משנה אודי אפרת: להניף את השלט כן.
זבולון אורלב: אני מדבר על זה.
ניצב משנה אודי אפרת: אבל אני לא אגייס אותו למשמר האזרחי.
זבולון אורלב: אל תגייס אותו למשמר האזרחי.
זבולון אורלב: אתה צריך לא לישון בלילה, עד שאתה תורם את תרומתך כדי שהשלט יהיה חוקי והסמכות שלו תהיה חוקית.
ניצב משנה אודי אפרת: אני מנסה את זה כבר 40 שנה ולא מצליח
זבולון אורלב: אתה לא מנסה, אתה אומר: אני לא אחראי.
זבולון אורלב: אתה אומר: אני המשטרה שיודעת - לנו יש את הידע, עובדה, השוטרות מדריכות - לנו יש את הידע להדריך את הילדים, לנו יש את הידע לקבוע מה צריך ילד לדעת כדי שהוא יקבל את התעודה, אבל אתה אומר: אני לא אחראי.
זבולון אורלב: מי אחראי?
ניצב משנה אודי אפרת: אבל זה לא אחריות שלנו לחנך וללמד, אני מאד מצטער.
זבולון אורלב: אל תלמד, תסמיך.
זבולון אורלב: אתה צריך להסמיך.
זבולון אורלב: כמו שאתה מסמיך שוטר.
זבולון אורלב: הוא שליח שלך, הוא עושה את העבודה במקומך.
זבולון אורלב: היה צריך לעמוד שוטר ליד כל מעבר חצייה.
ניצב משנה אודי אפרת: על השוטר יש לי פיקוח ויש לי הכשרה, ואני מלמד אותו ומעדכן אותו
זבולון אורלב: אתה מתחיל כמו המנהלים?
ניצב משנה אודי אפרת: אני לא כמו המנהלים, אבל אתה מבקש מאיתנו דברים שאינם בסמכותנו.
זבולון אורלב: על כל שוטר יש פיקוח?
ניצב משנה אודי אפרת: בוודאי.
זבולון אורלב: על איזה שוטר יש פיקוח?
ניצב משנה אודי אפרת: כל שוטר ממלא דוח יומי, המפקד שלו בודק את זה יום יום.
זבולון אורלב: ומה מונע מכם לעקוב אחריהם?
ניצב משנה אודי אפרת: לא ענייננו, לא תפקידנו לעקוב אחרי הילדים.
ניצב משנה אודי אפרת: יש משרד חינוך שיעקוב אחריהם.
ניצב משנה אודי אפרת: אנחנו נעקוב אחרי הילדים?
ניצב משנה אודי אפרת: אולי גם אחרי ההתקדמות שלהם בלימודים?
זבולון אורלב: אני חושב שאתם מחטיאים
ניצב משנה אודי אפרת: סליחה, זה לא האחריות שלנו.
זבולון אורלב: גברת רחל רותם בבקשה.
רחל רותם: חלק מההמלצות של הוועדה - וזה גם יכול לפתור את בעיית המנהלים - היה להקים צוות מקצועי - ואני פה חוזרת למרכז השלטון המקומי - צוות מקצועי שייקח אחריות על כל פעילות המשמרות, כולל קביעת המקום, העמדת מתנדבים וביקורת.
רחל רותם: הצוות המקצועי אמור לכלול: מנהל בית ספר, או נציג בית הספר, נציג רשות מקומית - וכאן אני פונה אליך, מר יעקב אגמון, אתה שאלת: מה אנחנו יכולים לעשות?
רחל רותם: פה יש לרשות המקומית הרבה מאד עבודה - נציג הרשות המקומית ונציג המשטרה.
רחל רותם: אנחנו מבקשים לקדם את העניין הזה עם מרכז השלטון המקומי, כדי להקים את הצוות וכדי שהצוות הזה גם יקבע את מקומות הצבת התלמידים, גם יסייע - מאד קשה להשיג מתנדבים לנושא הזה, כי זה נושא לא כל כך אטרקטיבי למתנדבים - וגם יעזור שיהיו צוותים שיעברו ויבדקו.
רחל רותם: למשל בראשון לציון, הרשות המקומית מפעילה אנשים בשכר, לובשי מדים - אתם יודעים את זה - מטה הבטיחות, והם עוברים עם רכב ובודקים.
רחל רותם: כנ"ל בכפר סבא ובהרצליה.
רחל רותם: אנחנו מבקשים ממרכז השלטון המקומי לעזור לנו, עם המשטרה, עם משרד החינוך, להקים צוותים כאלה.
רחל רותם: זה יכול לפתור הרבה מאד בעיות.
קריאה: מי יממן את זה?
רחל רותם: כל אחד יממן את חלקי.
רחל רותם: מרכז השלטון המקומי יממן את חלקו,
זבולון אורלב: האם יש לך שאלה, התלמיד יואב מולכו?
יואב מולכו: למה דווקא התלמידים צריכים לעשות את משמרות הבטיחות?
זבולון אורלב: אז מי יעשה?
זבולון אורלב: למה לא התלמידים?
יואב מולכו: כי לתלמידים אין עדיין את ההכשר הזה, לא?
זבולון אורלב: אבל קיבלו הכשרה.
זבולון אורלב: אתה מזלזל ביכולת שלך?
ניצב משנה אודי אפרת: ההכשרה שקיבלת מהשוטרת בכיתה ה', אתה חושב שהיא לא מספיקה לך כדי לעמוד ולעשות את העבודה?
תמר גרוס: לפי דעתי לא.
זבולון אורלב: מה עוד היית צריכה?
זבולון אורלב: מה את מרגישה שחסר לך?
תמר גרוס: בשנה שעברה, בכיתה ה', באו אלינו 3 שוטרות, לכל כיתה שוטרת, ולימדו אותנו בערך 4 ימים ברציפות ועבדו איתנו.
תמר גרוס: הם בחרו 3-4 ילדים מכל כיתה כמפקדים, ואותי גם בחרו כמפקדת, עשו לנו קורס בקיץ של יומיים, עברו איתנו על כל החומר ומה המפקד עושה ומה צריכים לעשות, וכשהגענו אחרי בערך שבוע שרק המפקדים היו בכביש, אחרי זה הגיעו הילדים, כל מפקד יצא עם הקבוצה שלו ורוב הילדים שהיו שם אמרו שהם לא זוכרים שום דבר מהחומר, ואנחנו בעצם אלה שחזרנו איתם, אמרנו לכל אחד מה התפקיד שלו ומה כל אחד עושה.
תמר גרוס: לפי דעתי, יכול להיות שלימדו אותם בכיתה ה', אבל הם שכחו.
תמר גרוס: אחותי עכשיו בכיתה ה' ועכשיו גמרו ללמד אותם ועדיין לא עברה מחצית שנה, אז עוד חצי שנה הם יצטרכו לזכור את זה?
רחל רותם: אני חושבת שהיא אומרת ממש דברים של טעם, כי באמת קורה שבספט
רחל רותם: מבר בכיתה ה' מכשירים את הילדים ואז הם עומדים אחר כך רק בחודש מאי של שנה אחרי זה.
רחל רותם: לצורך זה אני רוצה לספר לך שאנחנו עכשיו הכנו סרטים בטלוויזיה החינוכית, סרטים לרענון, ואנחנו רוצים להכשיר גם את המחנכות בכיתה, שתהיינה מעורבות ושבאמת תעשינה רענון.
זבולון אורלב: למה אי אפשר לעשות רענון בשבוע הראשון של כיתה ו', לפני שהם הולכים לכביש?
רחל רותם: השוטרות מנסות להגיע לרענון.
ארז פרנקל: אני רוצה רק להוסיף דבר אחד ואולי זה יהיה פתרון בעתיד.
ארז פרנקל: אנחנו כרגע עובדים מול המשמר האזרחי על מה שנקרא "משמר בתי הספר".
ארז פרנקל: יכול להיות שמשמר בתי הספר יכול לתת מענה מסוים בזה.
ארז פרנקל: אני לא כל כך בטוח מבחינת סדרי עדיפויות של איגום המשאבים, אם יותר טוב לנצל אותם בזמן שהתלמידים באים ללימודים, לפיקוח במוסדות החינוך ובמעברי החצייה, אבל בכל אופן יש עוד משאב שיכול להיות לעזר.
זבולון אורלב: יש לי שאלה לשלטון המקומי.
זבולון אורלב: בהמלצות הוועדה שאני מבין שגם אתם הייתם חברים בה, היה מדובר באמת על הקמת צוות מקצועי.
זבולון אורלב: זה התחיל לעבוד?
זבולון אורלב: האם השלטון המקומי התחיל לפעול ליישם את ההמלצה הזאת?
יעקב אגמון: אני לא מכיר עדיין את הדברים.
גד אביקסיס: הייתה נציגה שלהם, מנהלת מחלקת החינוך מחיפה.
זבולון אורלב: גברת דבורה עזרא, מנהלת אגף החינוך בעיריית חיפה, נציגת מרכז השלטון המקומי.
יעקב אגמון: זה אתם הזמנתם אותה, ובצדק, כי אני חושב שהזמנתם אדם ראוי, אבל אנחנו, כמרכז, לא מכירים את המסקנות.
גד אביקסיס: זה נמצא אצלכם כבר כמעט שנה.
יעקב אגמון: לא עבר אלינו בכל אופן, אני מצטער, אלה העובדות.
סופי אורטשכנזי: אנחנו לא יצרנו את המושג הזה של צוות מקצועי.
סופי אורטשכנזי: היום כבר, אם אתה מסתכל על הדוח שלנו בפרק ג': הצבת תלמידים במשמרות הזה"ב, סעיף 3: "הצבת תלמידים במשמרות הזה"ב בדרך נעשית על ידי משטרת ישראל בתיאום עם השלטון המקומי והנהלת בית הספר".
סופי אורטשכנזי: זאת אומרת כבר היום זה קיים.
סופי אורטשכנזי: זה שמשרד החינוך לקח את כל הפעילות על עצמו ונעזר רק לגבי הצבת תלמידים בצמתים, זה מאד נחמד מצידנו, אבל מאחר שיש היום בעיה, אנחנו באמת רוצים שהרשויות האחרות יתאחדו וינסו גם לעזור.
זבולון אורלב: ההרגשה שלי שהנושא הזה יתום, זאת ההרגשה.
זבולון אורלב: משרד התחבורה לא מרגיש אחריות כלפי כל הנושא בכללו, משרד החינוך לא מרגיש אחריות כלפי כל הנושא בכללו, משטרת ישראל לא מרגישה - יש פה איזה שהיא בעיה.
סופי אורטשכנזי: משרד החינוך מפעיל את זה.
סופי אורטשכנזי: עכשיו התעוררה בעיה ואנחנו מנסים לפתור אותה.
זבולון אורלב: מפעיל, אבל את רואה איך הוא מפעיל, ששנה מאז ההמלצות לא מבקש דוח מהשלטון המקומי מה קורה עם זה.
סופי אורטשכנזי: אנחנו שלחנו את זה, הכדור במחנה שלהם.
זבולון אורלב: זה לא עניין של לשלוח.
זבולון אורלב: צריך ישיבות מעקב, לבקש דוחות.
סופי אורטשכנזי: אני בישיבות שלי בנושא ביטוח - כי יש עכשיו עוד סוגייה על הפרק, של ביטוח מתנדבים - אני עכשיו בקשר עם המשטרה בעניין הזה.
סופי אורטשכנזי: אז במסגרת הזאת אני מנסה
זבולון אורלב: יש חוק ביטוח לאומי של ביטוח מתנדבים.
סופי אורטשכנזי: כן, אבל זה לא ביטוח צד ג', זה ביטוח על תאונת עבודה, זה לא מכסה תביעה של תלמיד נגד מתנדב.
סופי אורטשכנזי: יש לנו בעיה עם זה.
סופי אורטשכנזי: המתנדב מכוסה, אבל לא בגין תביעה אזרחית נגדו.
סופי אורטשכנזי: כרגע אנחנו מטפלים בנושא הזה מול חברות הביטוח.
סופי אורטשכנזי: במסגרת הבדיקה שלי, אני יצרתי קשר עם אנשים של משרד החינוך ואני בודקת בכל המחלקות איפה יש מתנדבים, מה עושים עם המתנדבים, ואנחנו מנסים לרכז את הנושא הזה ולבדוק מה יש במאגר שלנו, מאגר המתנדבים.
סופי אורטשכנזי: לנושא הזה אנחנו צריכים גם את העזרה של השלטון המקומי, כי ברשויות המקומיות יש הרי ארגון מתנדבים גם השנה, אני שומעת שזה נושא מאד חשוב לשלטון המקומי, ואנחנו צריכים ממש שיתוף פעולה בנושא הזה, כשי שירכזו את נושא ההתנדבות
זבולון אורלב: לא ירדתי לסוף דעתם בנושא של הביטוח.
סופי אורטשכנזי: אני אומרת, כשאנחנו מדברים על המתנדבים יש גם סוגייה אחרת שצריך לפתור אותה, שזה נושא הביטוח של המתנדבים.
סופי אורטשכנזי: אנחנו עושים את זה ביחד.
זבולון אורלב: מתנדב אבל מבוטח במסגרת חוק הביטוח הלאומי, יש חוק ביטוח מתנדבים.
סופי אורטשכנזי: לא כל מתנדב.
זבולון אורלב: אם הוא נפגע, וגם צד ג'.
סופי אורטשכנזי: צד ג' לא.
זבולון אורלב: אני כמעט בטוח שכן, כי אני הייתי מנהל היחידה להתנדבות שיזם את החוק הזה, בשנת 1976.
סופי אורטשכנזי: בסדר, אבל אנחנו ישבנו עם המוסד לביטוח לאומי.
סופי אורטשכנזי: במשטרה אין, זה אנחנו יודעים.
זבולון אורלב: במשטרה זה סיפור אחר, זה נכון.
זבולון אורלב: אז מה שהם עושים, מגייסים אותם למשמר האזרחי, זה הפטנט.
סופי אורטשכנזי: זו סוגייה אחרת.
סופי אורטשכנזי: אבל אני אומרת שאנחנו עושים כרגע מאמץ לנסות לראות איפה אפשר לגייס מתנדבים, וזה השלטון המקומי צריך לעזור לנו.
גד אביקסיס: אני מבקש עוד משפט אחד.
גד אביקסיס: ראשית אני מבקש לברך את היושב ראש, שבאמת הביא להחלטה מאד חשובה, הוא הביא את ארגוני המנהלים לקבלה שאכן הם נענו לבקשה.
גד אביקסיס: הוא הביא את המנהלים להכרה ולהבנה שהם עשו מעשה שלא צריך שייעשה.
גד אביקסיס: חבל שהיינו צריכים לבוא לפה לשם כך, אבל אני מקווה שהדברים האלה באמת לא יישנו ואם יש בעיות, להעלות אותם בפורומים הנכונים, על מנת לסייע.
גד אביקסיס: יחד עם זאת, אני מבקש להגיד ליושב ראש - ישנם דברים לצערי הרב - ואני מטפל בנושא הזה לפחות שנה וחצי - שאי אפשר לעבור לסדר היום, אלא להיכנס לנושא של חוק.
גד אביקסיס: אני חושב שכל אחד מוצא את הסיבה מדוע אי אפשר וגם אם משטרת ישראל, משרד התחבורה וגורמים אחרים ינסו למצוא פתרונות, אנחנו שוב נחזור לנושא והוא יעלה אצלך שוב פה לשולחן.
גד אביקסיס: לכן אני חושב שהפתרון שמוצע, זה הפתרון שאתה הצעתם אותו, חקיקה.
זבולון אורלב: אני רוצה לסכם את הישיבה ולומר: קודם כל, הוועדה חוזרת ומאשרת את החלטותיה מישיבתה ביום ט"ו באדר א' התש"ס, 21.2.2000.
זבולון אורלב: הוועדה רשמה לפניה את היענות הסדרות המורים לפניית יושב ראש הוועדה, לפיה ישהה ארגון המנהלים הארצי בהסתדרות המורים את הודעתו בנדון מיום י"ט טבת, 3.1.2002, בה הודיע למנהלים להפסיק את פעילות משמרות הזה"ב.
זבולון אורלב: יושב ראש הוועדה הבטיח לגבש פתרון לסוגיית אחריות המנהלים בתוך מספר שבועות.
זבולון אורלב: הוועדה רושמת לפניה בצער כי חרף פניותיה החוזרות ונשנות מאז פברואר 2000, טרם הוסדרה חוקיות תמרור ה"עצור" של משמרות הזה"ב, והיא חוזרת ותובעת משר התחבורה להסדיר לאלתר את התקנה המאשרת את חוקיות התמרור, גם כשהוא מוחזק על ידי תלמידים, ולדווח לוועדה תוך חודש ימים על תוצאות טיפולו בסוגייה.
זבולון אורלב: הוועדה הגיעה למסקנה כי האחריות הכוללת, על כל היבטיה, למשמרות הזה"ב נופלת בין המשרדים ולכן יש לגבש הצעת חוק מיוחדת שתסדיר את חובת הפעלת משמרות הזה"ב במוסדות החינוך, תסדיר את חוקיות התמרור, הכשרת התלמידים, הסמכתם, הצבתם ואת סוגיית אחריות המנהלים לנושא זה.
זבולון אורלב: הוועדה תובעת ממשרד החינוך דיווח בכתב על יישום המלצות הוועדה הבין משרדית לנושא משמרות הבטיחות מדצמבר 2000, תוך 3 חודשים.
זבולון אורלב: הוועדה דוחה את עמדת משטרת ישראל הגורסת שאין להם אחריות על הכשרת התלמידים, הסמכתם המקצועית, והתנגדות המשטרה להסדיר בתקנה הסמכת תלמידים על ידי המשטרה להציב את התמרור - בלי זה השר לא יכול לתקן תקנה, יש פה איזה CATCH.
זבולון אורלב: רבותיי, תודה רבה לכם, הישיבה נעולה.
זבולון אורלב: מנהלת הוועדה מסרה לי שביום רביעי שעבר הועברה הודעה לעיתון "יום ליום" וכן נשלחה תזכורת.
זבולון אורלב: אתמול היא שוחחה עם נציגי העיתון והם הודיעו שיגיעו לדיון היום.
זבולון אורלב: להפתעתנו, קבלנו פקס לפני שעתיים מרפי מלאכי, מכ"ל עיתון “יום ליום”, שבו נאמר: "קבלנו באיחור את הזמנתכם בעניין סדרת כתבות על מעללי רפורמים.
זבולון אורלב: כידוע לכם מדובר בדיון בעל משקל כבד ועל כן יש לדון בו בכובד ראש.
זבולון אורלב: אנו מבקשים לקבוע מועד אחר לדיון ולא להודיע לנו על כך יומיים קודם הדיון.
זבולון אורלב: אנו מעונינים שיתקיים דיון מסודר בנושא די חשוב זה בכדי שתינתן תגובתנו כראוי".
זבולון אורלב: אני דוחה את המכתב הזה, מפני שההזמנה נמסרה לעיתון "מיון ליום" ביום רביעי שעבר.
זבולון אורלב: על פי עדותה של מנהלת הוועדה עוד אתמול התקיימה שיחה ונמסר, כי נציגי העיתון יגיעו, רק לא ברור מי מביניהם יגיע.
זבולון אורלב: אני אתן עכשיו את רשות הדיבור לאחד מיוזמי ההצעה לסדר היום, חה"כ יוסף פריצקי.
יוסף יצחק פריצקי: אני מיצר על כך ששאר יוזמי ההצעה לא באו לדיון, וכן שנציגי ש"ס לא כאן.
יוסף יצחק פריצקי: אני רוצה לפתוח ולומר, כי לא מדובר בסתם עיתון, אלא מדובר בעיתון שהוא ביטאונה של מפלגה בישראל.
זבולון אורלב: אני חייב לומר, כי ראיתי היום את עופר חוגי והזכרתי לו כי מתקיים הדיון היום, וכן טלפנתי ללשכתו של רחמים מלול, כדי להזכיר לו על הדיון היום, ונמסר לי על ידי עוזרתו כי הוא נמצא בנשיאות הכנסת.
יוסף יצחק פריצקי: אנו מדברים היום על עיתון שהוא ביטאון של מפלגה פוליטית, בדומה, להבדיל, עיתונים של מפלגות פוליטיות.
יוסף יצחק פריצקי: בעבר היה עיתון "על המשמר" של מפ"ם, עיתון "דבר" שהיה עיתון הסתדרות הפועלים.
יוסף יצחק פריצקי: הביטאון "יום ליום" מציג את עצמו כביטאון של סיעת ש"ס.
יוסף יצחק פריצקי: אני לא רוצה להיכנס היום למחלוקת שקיימת בין אורתודוקסים לרפורמים וקונסרבטיבים, ולשפוט מי מקיים את היהדות ומי לא מקיים את היהדות.
יוסף יצחק פריצקי: עיתון שהוא ביטאון של מפלגה פוליטית בישראל מתחיל בסדרת כתבות היוצאות נגד הרפורמים.
יוסף יצחק פריצקי: באחת הכתבות, "רפורמים נגד יהודים" נכתב: "הזרם הרפורמי ביהדות שהסווה את עצמו כחלק מהעם היהודי הפך בהמשך את עורו והיה לשונא ורודף את אחיו היהודים.
יוסף יצחק פריצקי: התוצאה היתה שיהודים מתקדמים הגיעו לשיתוף פעולה עם הנאצים בהשמדת אחיהם.
יוסף יצחק פריצקי: כתבה שלישית בסדרה, זהירות חומר קשה לקריאה".
יוסף יצחק פריצקי: העורך צרף לכתבה הזו תמונה של משפט איכמן ותמונה נוספת מברלין.
יוסף יצחק פריצקי: כתבה נוספת נשאה את הכותרת: "הקוזאקים הנגזלים" ובה תמונה ידועה של הילד היהודי המניף ידיו אל מול הרובה של חייל ה-S.S.
יוסף יצחק פריצקי: כתבה נוספת נשאה את הכותרת "מחבלי הכרמים" ואת אותה תמונה של הילד היהודי.
יוסף יצחק פריצקי: כל מי שקורא את הכתבות האלו מבין שהן לא עוסקות בויכוח התיאולוגי שיש בין קונסרבטיבים ורפורמים לאורתודוקסים, אלא שהן קושרות בכותרות משנה את הרפורמים לנאצים.
יוסף יצחק פריצקי: הטענה הזו היא לא טענה חדשה.
יוסף יצחק פריצקי: ישנו ספר הנקרא "שרופי הכבשנים האשמים" שנלמד בתלמודי הפטור.
יוסף יצחק פריצקי: הספר הוצא על ידי הסתדרות אגודת ישראל שמנסים להסביר כיצד נוצרה השואה ומדוע דווקא בגרמניה על ידי כך שהם אומרים, כי כיוון שבגרמניה התחיל הזרם של הרפורמים, היושב בשמיים החליט כי הוא שולח את היטלר להרוג את היהודים.
יוסף יצחק פריצקי: אני שואל על איזה שיתוף פעולה מדובר.
יוסף יצחק פריצקי: האם העובדה שהרפורמים מתפללים ביום שיש בערב עם תלית היא זו שגרמה לכך שתהיה טרבלינקה?
יוסף יצחק פריצקי: כשרצחו לעיני אם יהודייה את בנה, מה חלקם של הרפורמים בכך?
יוסף יצחק פריצקי: כשהעמיסו אנשים בקרונות בקר ושלחו אותם לאוושויץ, איפה היה החלק הרפורמי פה?
יוסף יצחק פריצקי: מהוועדה הזו צריך לצאת מסר מאוד ברור שיש נושאים שאסור שייכתבו בצורה כזו בעיתון מפלגתי.
יוסף יצחק פריצקי: השואה היא נושא לשיח ציבורי, אך שיח ציבורי שאינו כולל שיסוי, התגוללות, עלילה ושנאה כלפי אסון שקרה לעם הישראלי.
יוסף יצחק פריצקי: אני רוצה שנשווה בדעתנו מה היה קורה אילו הכתבות האלו היו מתפרסמות בצרפתית או בגרמנית.
יוסף יצחק פריצקי: המליאה היתה זועקת.
יוסף יצחק פריצקי: השגריר הצרפתי היה מוזמן לשר החוץ לברור.
יוסף יצחק פריצקי: כיצד מפלגה מרשה לעצמה לעשות דבר כזה?
יאיר פרץ: אני מבקש ממך להפריד בין הדברים ולא לשייך את המעמד של העיתון למפלגה.
יוסף יצחק פריצקי: חה"כ פרץ, אני מאוד אשמח אם אתה בתור יו"ר סיעת ש"ס תאמר שסיעת ש"ס מתנערת מן הדברים האלה.
יאיר פרץ: אני אמרתי זאת מעל דוכן הכנסת.
זבולון אורלב: אני רוצה להקריא את דבריו של חה"כ פרץ בדיון מיום 5.12.2001: "אדוני היושב ראש לעצם העניין אין ספק שהביטויים שהופיעו בכתבה מקוממים ולו אני העורך לא הייתי מפרסמם".
יוסף יצחק פריצקי: יושב מולי יו"ר סיעת ש"ס, אשר העיתון “יום ליום” קשור אליה.
יוסף יצחק פריצקי: אם יו"ר הסיעה יאמר לי כי הסיעה מתנערת מהדברים הללו, אני אשמח מאוד.
יאיר פרץ: חה"כ פריצקי, אמרתי זאת בכל פורום ואני אומר לך את זה גם כעת בצורה הכי ברורה שאני כיו"ר סיעת ש"ס וכן סיעתי מתנערים מהדברים שנכתבו בעיתון.
יאיר פרץ: העורך היה אמור להגיע לכאן, וכיוון שקיבל התראה מוקדמת לא הצליח להגיע.
יאיר פרץ: יש בידיו חומר נרחב בעניין הזה הכולל ביטויים שנאמרו בארצות אחרות ששווים לעניין הזה.
יאיר פרץ: הרפורמים הם יהודים שבחרו בדרך אחרת לפרש את היהדות וזה בסדר.
יאיר פרץ: אני מבקש מיו"ר הוועדה לקיים דיון נוסף ולהזמין את עורך העיתון כדי שיאמר את דבריו.
יוסף יצחק פריצקי: חה"כ פרץ, אתם לא קוראים את העיתון לפני שהוא יוצא?
יאיר פרץ: יוסי, אני מציע לך לראות מה כותבים בעיתון של שינוי על חרדים ודתיים.
יוסף יצחק פריצקי: אני קורא את כל מה שכתוב בעיתון של שינוי ומסכים עם כל מה שנכתב שם.
זבולון אורלב: ישנן שתי אפשרויות.
זבולון אורלב: אפשרות אחת היא לנהל דיון על השואה ועל מה התבסס העורך של עיתון “יום ליום” ולהביא את דעתם של פרופסורים ואנשי “יד ושם”.
זבולון אורלב: האפשרות השנייה היא למצוא נוסחה להבנה לתפארת העם היהודי.
זבולון אורלב: כל מחלוקת בתוך העם היהודי היא מחלוקת מיותרת, בייחוד מחלוקת על רקע השואה.
זבולון אורלב: אני חושב שעל רקע הדברים שאמר חה"כ פרץ ניתן למצוא הסכמה לגבי סכום דיון בנושא הזה שיונח בפני המליאה.
יוסף יצחק פריצקי: מקובלים עלי דבריו של חה"כ יאיר פרץ, אך יש לי בקשה נוספת כי הדברים האלו יובעו בכתב.
יוסף יצחק פריצקי: אני רוצה שייצא מסר מוועדת החינוך שיגובה על ידי פרופסור באואר, שלעקימות המחשבתית הזו אין מקום.
זבולון אורלב: אני מסכים לדבריך.
זבולון אורלב: היות שאני מכיר אישית את פרופסור באואר וכולנו יודעים מה משקלו ומה מעמדו בסוגייה הזו, אני לא יכול לסרב לכזו בקשה.
זבולון אורלב: אני מודיע כי אם אני נענה לבקשה שלך אני לא יכול לסיים היום את הדיון, כי אני חייב לאפשר לעורך העיתון “יום ליום” לבוא לפה ולהניח את דבריו.
יוסף יצחק פריצקי: במישור הפוליטי אני קבלתי את דבריו של חה"כ פרץ שהתנצל על הדברים.
יוסף יצחק פריצקי: במישור הענייני והערכי הייתי מקבל בברכה את העובדה שיבוא לכאן עורך העיתון ויסביר איזו רוח שטות עומדת מאחורי הדברים שנכתבו בעיתון.
זבולון אורלב: אני חושב, שדבריו של חה"כ יאיר פרץ סוגרים את העניין מכל הכיוונים, כי בסופו של דבר ההתנצלות משמעה כי הדברים לא היו ראויים להיכתב.
זבולון אורלב: כאשר ועדת החינוך והתרבות אומרת כי הדברים לא היו ראויים להיות כתובים, על דעת המציעים, זה יכול להספיק.
זבולון אורלב: אני חושב שלא צריך להיכנס כעת לעובי הקורה, אך אם תבקשו זאת, אני לא יכול להתנגד לכך.
אורי רגב: לדיון הזה יש כמה רמות שאחת מהן יכולה להסתיים עכשיו.
אורי רגב: אם עיתון "יום ליום" גורס שאכן יש בידיו ראיות עובדתיות כי יהודים רפורמים שתפו פעולה עם הנאצים בהשמדת אחיהם, והעורך מתכוון לבוא הנה ולהציג את הראיות האלה, אז אין מקום לסיים את הדיון היום.
אורי רגב: אם מדובר בניסיון לשיתוף השם ושימוש מכוער, בלתי חוקי ומקומם שנועד להסית את הציבור כנגד היהדות הרפורמית, ועורך העיתון מציג נתונים לפיהם, לטענתו, היהדות הרפורמית אחראית להתבוללות ולאובדן של יהודים ובכך על דרך ההשאלה הם ממשיכים את מפעלם של הנאצים, הדבר הוא חמור והוא צריך להיות נידון בוועדה אחרת.
אורי רגב: אם מה שרוצה עורך העיתון הוא לקיים כאן הוא דיון סביב השאלה האם הרפורמים אחראים להתבוללות או לא, אני לא חושב שזו הוועדה הנכונה לדון בשאלה הזו.
אורי רגב: אני מאוד אשמח אם יתקיים דיון כזה, אך זהו דיון שאינו קשור כלל לדברים שהתפרסמו.
אורי רגב: לדעתי הדיון מתנהל בשתי רמות.
אורי רגב: הרמה הראשונה שוועדת החינוך היא הכתובת המתאימה לה, היא הזילות של השואה.
אורי רגב: זה בכלל לא משנה כיצד יענה עיתון "יום ליום" לטענות הללו, הדבר שנעשה הוא דבר שלא ראוי שיעשה במדינת ישראל ובעם היהודי.
אורי רגב: אם זו יכולה להיות התרומה של ועדת החינוך, אז זו תרומה חשובה ביותר.
נעמי חזן: אני חושבת כי ההתנצלות צריכה להיות בכתב בעיתון, וזו צריכה להיות החלטה של ועדת החינוך של הכנסת.
נעמי חזן: כחלק מהמלצות ועדת החינוך צריכה להיות הדרישה להתנצלות בכתב, כדי שיהיה ברור כי העיתון והעורך חוזרים בהם מהתוכן של הכתבות.
ענת מאור: גודל המעשה מעמיד בבעייתיות את קבלת ההתנצלות במהרה.
יאיר פרץ: אדוני היו"ר, אני רוצה שתהיה הפרדה בין מערכת העיתון לבין הבית הזה.
יאיר פרץ: בבית הזה סגרנו את הסוגייה הזו.
יאיר פרץ: חבריי ואני הבהרנו בצורה חד-משמעית כי אלו דברים שלא ראויים להיכתב.
יאיר פרץ: אני מציע כי העורך יביא את החומר שיש בידיו ליו"ר הוועדה, והוא יחליט האם לקיים דיון או לא.
יוסף יצחק פריצקי: יו"ר סיעת ש"ס אומר במישור הפוליטי כי הוא וסיעתו מגנים את הדברים, אך ישנו מישור נוסף שהוא לא במישור של חברי הכנסת והסיעה, אלא במישור הערכי.
ענת מאור: המשפט "המודה ועוזב ירוחם", הוא משפט מאוד חשוב שלמדתי ממנו הרבה ונהגתי בו כמחנכת, אבל אסור לנו שזה יהיה סולם לכך שהדברים חוזרים ונשנים בכיוונים שונים.
ענת מאור: אנחנו השבוע התבשרנו כי היועץ המשפטי לממשלה מצא, כי הוא אינו יכול להעמיד לדין את הרב הראשי עובדיה יוסף שפוגע בדבריו בערכים הדמוקרטיים שלי.
ענת מאור: התופעה הזו היא חלק מההוויה התרבותית והציבורית במדינת ישראל שמתרחשת יותר מדי פעמים.
ענת מאור: בוועדת הפנים ראינו גם כן מאבק נגד הרפורמים והקונסרבטיבים.
ענת מאור: בתוך הבית הזה אחד מחברי הכנסת קם עם אמירות גזעניות כלפי התנועה הרפורמית.
ענת מאור: אני חושבת כי אנו צריכים לקבל את ההתנצלות של חברי הכנסת מש"ס.
ענת מאור: אם עורך העיתון לא מקבל את הדברים נקיים דיון נוסף.